**Kaasav eelarve 2024**

21. oktoobril lõppes hääletamine Türi valla kaasava eelarve projektide toetuseks ja 25. oktoober kogunes kaasava eelarve ajutine komisjon, et e- ja paberhääled kokku lugeda. Kokku oli kehtivaid hääli 635, mis on mõnevõrra väiksem kui eelmisel aastal. Kõige rohkem hääli kogus projekt „Kädva külamajale mitmeotstarbelise väliauditooriumi ehitamine“, mis sai kokku 154 häält (e-hääli 88 ja paberhääli 66). Teisele kohale tõusis projekt „Retla-Kabala kooli Oisu õppehoone staadioni ja korvpalliplatsi uuendamine“, mis kogus 150 häält (e-hääli 52 ja paberhääli 98).

|  |  |  |  |  |
| --- | --- | --- | --- | --- |
| **Projekt** | **Maksumus** | **e-hääled** | **Paberhääled** | **kokku** |
| **Retla-Kabala kooli Oisu õppehoone staadioni ja korvpalliplatsi uuendamine.** | **25 000 €** | **52** | **98** | **150** |
| **Kädva külamajale mitmeotstarbelise väliauditooriumi ehitamine.** | **25 000 €** | **88** | **66** | **154** |
| Särevere laste mänguväljak. | 24 044,40 € | 76 | 5 | 81 |
| Tasuta joogivesi kevad/suvel Türi vallas. | 15 000 -25 000 € | 12 | 6 | 18 |
| Väätsa järve saare simmaniplatsi ehitus. | 23 800 € | 73 | 9 | 82 |
| Väike helide jada. | 24 144 € | 47 | 2 | 49 |
| Soovime muuta Türi põhikooli ja Konesko Türi spordihoone siseõue kogukonnasõbralikumaks.  | 25 000 € | 80 | 2 | 82 |
| Teeme Türile väärika istepingi, millest saab meie külaliste magnet! | 22 000 € | 16 | 3 | 19 |
| **Kokku** |  | **444** | **191** | **635** |

Türi valla kaasava eelarve suuruseks on 50 000 eurot ning toetatakse vähemalt kahte ideed. Kaasav eelarve toimus nüüd kaheksandat korda. Selle aja jooksul on rahastatud 15 projekti. Varasemalt on võiduprojektid läinud Kärusse (4 projekti), Laupale (4 projekti), Kabalasse (3 projekti) ning Türi linna, Väätsa alevikku, Kahalasse ning Kõrgessaarde (1 projekt).